Haxo

Haxo er en spøkelsesstasjon på metroen i Paris.

Stasjonene Porte des Lilas (linje 3) og Pré Saint-Gervais (linje 7) var planlagt sammenknyttet på 1920-tallet. Metroens driftsselskap, Compagnie du Chemin de Fer de Paris (CMP), mente dette ikke ville lønne seg, men allikevel ble det bygget tunneler og stasjoner på strekningen. Et enkeltspor, kalt La voie des Fêtes (no. «Festival-linjen»), forbinder Place des Fêtes med Porte des Lilas, og en mellomliggende stasjon ble bygget. Navnet på denne stasjonen var Haxo.

Det ble også bygget et annet enkeltspor mellom de samme to stasjonene for trafikk i motsatt retning. På denne strekningen ble det ikke bygget noen mellomliggende stasjon.

Stasjonen Haxo har aldri vært tilgjengelig for publikum, idet det aldri ble bygget noen innganger.

 Eksterne lenker 

 Haxo (engelsk)

Kategori:Nedlagte metrostasjoner i Paris
Kategori:Paris Metrolinje 3
Kategori:Paris Metrolinje 7
Kategori:19. arrondissement i Paris